23.12.2022
MT
Il-Ġurnal Uffiċjali tal-Unjoni Ewropea
L 330/81
Artikolu 16 Politika tal-Kompetizzjoni 1.
Il-Partijiet għandhom jippromwovu l-istabbiliment u l-applikazzjoni effettivi tar-regoli tal-kompetizzjoni kif ukoll it-tixrid ta’ informazzjoni sabiex jitrawmu t-trasparenza u ċ-ċertezza legali għall-intrapriżi li joperaw fis-swieq ta’ xulxin, f’konformità mal-liġijiet u r-regolamenti rispettivi tagħhom. 2.
Iż-żewġ Partijiet jagħmlu ħilithom biex jikkooperaw f’oqsma miftiehma b’mod reċiproku biex itejbu l-fehim reċiproku tal-liġijiet u l-politiki tal-kompetizzjoni ta’ xulxin.
Artikolu 17 Servizzi Il-Partijiet għandhom jistabbilixxu djalogu konsistenti mmirat, b’mod partikolari, lejn l-iskambju ta’ informazzjoni dwar l-ambjenti regolatorji rispettivi tagħhom, il-promozzjoni tal-aċċess għas-swieq ta’ xulxin, il-promozzjoni tal-aċċess għassorsi ta’ kapital u ta’ teknoloġija, u l-promozzjoni tal-kummerċ tas-servizzi bejn iż-żewġ reġjuni u fis-swieq ta’ pajjiżi terzi.
Artikolu 18 Drittijiet tal-Proprjetà Intellettwali 1.
Il-Partijiet għandhom jiskambjaw l-informazzjoni u jikkondividu l-esperjenza dwar kwistjonijiet bħall-prattika, il-promozzjoni, it-tixrid, is-simplifikazzjoni, il-ġestjoni, il-protezzjoni u l-applikazzjoni effettiva tad-drittijiet tal-proprjetà intellettwali (DPI), il-prevenzjoni tal-abbużi ta’ tali drittijiet u l-ġlieda kontra l-falsifikazzjoni u l-piraterija, b’mod partikolari permezz tal-kooperazzjoni doganali u forom xierqa oħra ta’ kooperazzjoni u t-tisħiħ tal-protezzjoni ta’ dawn id-drittijiet kif miftiehem mill-Partijiet.
F’konformità mal-liġijiet u r-regolamenti rispettivi tagħhom u f’konformità mal-ftehimiet internazzjonali rilevanti li l-Partijiet huma parti għalihom, il-Partijiet se jikkooperaw, b’mod partikolari, dwar l-infurzar tad-DPI u l-protezzjoni tal-privattivi, l-indikazzjonijiet ġeografiċi, it-trademarks, id-drittijiet tal-awtur u d-disinn industrijali, kif ukoll il-protezzjoni tal-varjetajiet tal-pjanti. 2.
Il-Partijiet għandhom jipprovdu assistenza teknika lil xulxin fil-qasam tad-DPI, u jassistu lil xulxin biex itejbu l-protezzjoni tal-proprjetà intellettwali, l-infurzar, l-użu u l-kummerċjalizzazzjoni abbażi tal-esperjenza Ewropea, u biex isaħħu t-tixrid tal-għarfien tagħha. 3.
Il-Partijiet jirrikonoxxu l-importanza u jaffermaw mill-ġdid l-impenn tagħhom għad-Dikjarazzjoni ta’ Doha dwar il-Ftehim dwar l-Aspetti tad-Drittijiet tal-Proprjetà Intellettwali relatati mal-Kummerċ (TRIPS) u s-Saħħa Pubblika, adottata f’Doha fl-14 ta’ Novembru 2001.
Il-Partijiet għandhom jirrispettaw u jikkontribwixxu għall-implimentazzjoni tadDeċiżjoni tal-Kunsill Ġenerali tad-WTO tat-30 ta’ Awwissu 2003, dwar il-Paragrafu 6 tad-Dikjarazzjoni ta’ Doha dwar il-Ftehim TRIPS u s-Saħħa Pubblika, kif ukoll il-Protokoll li jemenda l-Ftehim TRIPS, adottat f’Ginevra fis6 ta’ Diċembru 2005.
Artikolu 19 Kummerċ Diġitali 1.
Il-Partijiet għandhom jiskambjaw informazzjoni dwar kwistjonijiet regolatorji fil-kuntest tal-kummerċ diġitali f’konformità mal-liġijiet u r-regolamenti rispettivi tagħhom, li għandhom jindirizzaw dan li ġej: (a) ir-rikonoxximent u l-faċilitazzjoni ta’ servizzi fiduċjarji u ta’ awtentikazzjoni elettroniċi interoperabbli; (b) it-trattament ta’ komunikazzjoni ta’ kummerċjalizzazzjoni diretta;